|  |  |
| --- | --- |
| **OBČINA CERKNO** | **Ž U P A N**  www.cerkno.si, e: obcina@cerkno.si  Bevkova ulica 9, 5282 Cerkno  t: 05 373 46 40 |

Številka: 900-0001/2026  
Datum: 15. 1. 2026

**ZAPISNIK**

**28. (korespondenčne) seje Občinskega sveta Občine Cerkno**

Predlagan je bil naslednji **dnevni red**:

1. Razlaga sklepa Lokacijske preveritve za Hotel Cerkno

**Predlog sklepa:**   
  
»Največ 40 % BTP površin obstoječe stavbe hotela, ki se jih skladno z lokacijsko preveritvijo lahko nameni za namen bivanja, je lahko zagotovljenih kjerkoli v obstoječi hotelski stavbi s številko 991, k.o. Cerkno.«

**Obrazložitev:**   
  
Investitor je pripravil projekt za spremembo namembnosti dela hotela v stanovanja in rekonstrukcijo preostalega hotelskega dela.   
  
Pri pregledu projekta v postopku izdaje mnenj se je izkazalo, da so stanovanja predvidena na dveh lokacijah v osnovni stavbi hotela (stavba 991) in sicer v delu nad bivšo trgovino, kjer je bilo prvotno predvideno v elaboratu lokacijske preveritve, in v kletni etaži jugozahodnega dela stavbe 911.   
  
Odstotek stanovanjske namembnosti znaša 33% površine stavbe in ne presega z lokacijsko preveritvijo določenega odstotka, ki znaša 40%.

Ker je bilo na občinskem svetu ob sprejemu lokacijske preveritve predstavljeno kakor je bilo prvotno sprojektirano s strani investitorja, da se bodo stanovanja izvajala samo v severovzhodnem traktu (kjer je bila prej trgovina), vam v potrditev, v kolikor se z njim strinjate, pošiljamo zgornji sklep.

**Navodilo za glasovanje:**

Glasovalo se je po elektronski pošti na naslov [obcina@cerkno.si](mailto:obcina@cerkno.si). Glasovalo se je tako, da se o predlogu sklepa glasuje ZA ali PROTI. Rok za glasovanje je bil, **četrtek 15. 1. 2026 do 12. ure.**

**Potek glasovanja:**

Do iztega glasovanja je svoj glas oddalo 12 občinskih svetnikov od 16. Od tega 12 ZA, 0 PROTI, 4 NISO ODDALI).

ZA sklep so glasovali: Andraž Drešček, David Bašelj, Stane Gosar, Silvo Jeram, Gregor Prezelj,   
Jure Magajne, Ivan Mavri, Jure Podobnik, Luka Podobnik, Robert Zorjan, Domen Uršič, Rok Obid

PROTI: ni glasoval nobeden  
  
NISO ODDALI: Monika Hadalin, Mojca Mavri, Stanko Močnik, Patricija Tušar

**Sprejeti sklep:**   
  
**Občinski svet Občine Cerkno potrjuje razlago podanega sklepa, da:  
  
*»Največ 40 % BTP površin obstoječe stavbe hotela, ki se jih skladno z lokacijsko preveritvijo lahko nameni za namen bivanja, je lahko zagotovljenih kjerkoli v obstoječi hotelski stavbi s številko 991, k.o. Cerkno.«***

Župan Občine Cerkno  
Gašper Uršič